— 117 — 



roient par plusieurs au préjudice de ladicte église, tenans fin 

 seullement de leur intérest particulier. J'ay conféré le tout avec 

 Sa Majesté, laquelle a eu pour aggréable la faveur que ledit 

 chapitre m'a faict, et de sa volunté j'accepteray ceste charge, 

 quoyque trop pesante pour mes foibles espaules; mais c'est 

 soubz la confiance que vous me donnez de l'assistence vostre 

 et de monsieur l'hault doyen, à qui et à vous je me tiens très 

 obligé de beaucop pour la bonne opinion que vous deux avez 

 eu de moy et des offices que vous avez faict, pensant faire bé- 

 néfice à l'église : en quoy je ne vouldrois vous fussiés forcompté, 

 estimant de moy plus qu'il n'y a. L'instrument de la postulation 

 n'est pas encoires venu entre mes mains; et pour éviter fraiz et 

 les cérimonies, desquelles, comme vous sçavez, je ne suis pas 

 beaucop ambitieux, il sera mieux de l'envoyer avec lettres du 

 chapitre, avec la commodité des courriers que viennent jour- 

 nellement, que de mettre en hazard de la vie, oultre les fraiz, 

 quelque personnage, et mesmes en ceste saison des jours ca- 

 niculiers. Et afin que vous voyez mon intention, avec ceste yra 

 copie du mémoire que je dresse pour mon auditeur messire 

 Leandro Lana, afin qu'il informe Sa Saincteté de ce que passe, 

 et pour solliciter l'expédition en la forme que vous verrez, si 

 avant que la volunté de Sa Saincteté y concourre, comm'il est 

 apparent elle le fera. Et pourrez communiquer cest escript à 

 monsieur l'hault doyen et non à aultre, et qu'il ne sorte hors de 

 voz mains ny s'en face copie. Et avec ce luy envoyé les lettres 

 pour aulcuns des cardinaulx principaulx, pour y estre aydé de 

 leur faveur, et s'envoyront les procures nécessaires pour satis- 

 faire à tout. Cependant il sera bien que vous me faictes advertir 



Testât auquel se trouve l'esglise , ne prétendant, comme 



vous verrez, tirer ung seul denier à mon proufit pour le temps 

 que j'en seray absent, mais que le tout s'employe pour le prouf- 

 fict de l'esglise et réparation de ce qu'en aura plus de besoing. 

 Et vous pourrez avec monsieur le doyen choisir recepveur et 

 trésorier à propos, pour recepvoir lesdictz deniers et les em- 

 ployer par l'advis de vous deux et du prieur de Vaulx (1), que 

 vous pourrez aussi appeller, en despenses plus grandes. Bien 



(1) Jean Doroz, le futur évêque de Lausanne. 



